गहमर/भदौरा। गहमर थानाक्षेत्र के करहियां खलिहान के पास शुक्रवार की देर शाम बेकाबू ट्रक ने सड़क किनारे शौच कर रहीं जेठानी और देवरानी को रौंद दिया। गंभीर रूप से घायल होने की वजह से दोनों की मौके पर ही मौत हो गई। हादसे के बाद गुस्साए लोगों ने दुर्घटनाग्रस्त ट्रक को फूंक दिया। पुलिस ने शव को कब्जे में लिया। ट्रक में की गई आगजनी से गहमर-गाजीपुर मार्ग पर अफरातफरी मची रही। आवागमन रोके जानेे से दर्जनों वाहन जहां-तहां खड़े थे।